**Atmintinė projektų vykdytojams**

(teikiantiems priemonės Nr. 13.1.1-LVPA-K-860 „E. komercijos modelis COVID-19“ galutinį mokėjimo prašymą (GMP))

Priemonės projektų išlaidos apmokamos pagal fiksuotąsias sumas/įkainius, todėl vertinamas tik pasiektas rezultatas (nereikia teikti išlaidas pagrindžiančių dokumentų).

**! Deklaruojamas rezultatas turi atitikti su paraiška teiktame komerciniame pasiūlyme/pasirašytoje sutartyje su tiekėju, Aprašo 4 priede numatytus įdiegti modulius bei atitikti nurodytus funkcionalumus.**

Kartu su GMP turi būti pateikiami įdiegtą e. komercijos modelio sprendimą ir darbo užmokestį (jei taikoma) pagrindžiantys dokumentai:

**Rezultato pagrindimui** teikiama pilnai užpildyta įdiegto e. komercijos modelio sprendimo ataskaita (ataskaita), (nuoroda į ataskaitos formą: <https://lvpa.lt/lt/dokumentai>):

* ataskaita pildoma pagal su paraiška pateikto komercinio pasiūlymo/pasirašytos sutarties su tiekėju duomenis, pateikiant ekranvaizdžius, apibūdinančius kiekvieno modulio veikimo logiką ir funkcionalumą;
* jei komercinis pasiūlymas nėra pakankami detalus funkcionalumo prasme, rekomenduojama pasinaudoti sprendimų aprašymu ir siekiamais rezultatais nurodytais Aprašo 4 priede;
* ekranvaizdžiuose turi atsispindėti pagrindiniai kliento žingsniai užsakant produkciją/paslaugas ir ją apmokant;
* bent keliuose ekranvaizdžiuose turi matytis internetinis adresas (url - uniform Resource Locator) kuriuo naršyklė kreipiasi į savitarnos svetainę;
* jei buvo atlikta keitimų, ataskaitoje turi būti pateikiamas paaiškinimas (esminiai keitimai, kuomet iš esmės keičiasi e. komercijos modelio sprendimas, turi būti suderinti su agentūra prieš teikiant GMP);
* ataskaitoje turi būti patvirtinta, kad sprendimai įdiegti;
* jei projekto metu įsigyjamos mokamos programinės įrangos licencijos, turi būti pateikta tai įrodanti informacija ar dokumentas;
* jei nepatogu pildyti excel ataskaitą, informacija gali būti teikiama word ar kt. formatu, svarbu, kad ekranvaizdžiai būtų tikslingai sudėti pagal komercinio pasiūlymo/sutarties eilutes;
* gali būti teikiama filmuota medžiaga, nuorodos, prieiga prisijungti prie sistemos testavimui.

Jeigu projekto sutartyje yra numatytos **darbo užmokesčio** (DU) išlaidos, kartu su GMP turi būti pateikti DU pagrindimo dokumentai:

* pažyma dėl darbuotojų DU priskaitymo taikant fiksuotuosius įkainius,
* darbo sutartis,
* darbo sutarties pakeitimai,
* įsakymas ar potvarkis dėl darbuotojų paskyrimo dirbti įgyvendinant projektą,
* darbo laiko apskaitos žiniaraštis ir kiti pagrindžiantys dokumentai.

Darbo laiko apskaitos žiniaraščiuose (tabeliuose) turi būti išskirtas tiek bendras dirbtas laikas, tiek darbo laikas projekte (jeigu pagal atitinkamą darbo sutartį atliekami ne tik su projektu susiję darbai). Nuoroda į dokumentų formas: <https://lvpa.lt/lt/projekto-finansavimo-eiga-176>. Ataskaitoje turi būti nurodyta, kokias užduotis atliko darbuotojai.

**! Deklaruojamas e. komercijos modelio sprendimas turi būti pilnai įdiegtas, veikiantis ir prieinamas išorės vartotojams.**

Naujasi sukurtas sprendimas turi būti lengvai pasiekiamas/randamas. Jei sukurtas atskiras sprendimas, pagrindinėje įmonės svetainėje turi būti nuorada į naują e. komercijos modelio sprendimą.

**! Pažymėtina, kad jei rezultatas bus ne toks koks/prastesnis negu buvo numatytas (ir nederintas keitimas), tai visa fiksuota suma negalės būti išmokama.**

Turi būti tinkamai atliktos ES projekto viešinimo priemonės:

* interneto svetainėje paskelbta informacija apie projektą
* pakabintas bent vienas A3 plakatas.

Visose viešinimo priemonėse turi būti nurodyta, jog „finansuojama iš Europos regioninės plėtros fondo, kaip Europos Sąjungos atsako į COVID-19 pandemiją priemonė”. Nuoroda į viešinimo dokumentus: <https://lvpa.lt/lt/dokumentai-160>.

Kilus klausimams/neaiškumams prašome kreiptis į už jūsų projektą atsakingą projektų vadovą.